Informácia pre verejnosť
(zverejnené 8.1.2019)
Oznámenie o začatí správneho konania
podľa § 16a ods. 1 zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov 
	Na Okresný úrad Nitra, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja bola dňa 19.11.2018 doručená právnickou osobou SUPRO Marcelová, a.s., Novodvorský rad 1418/42, 946 32  Marcelová žiadosť o vydanie rozhodnutia podľa § 16a ods. 1 zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov, či navrhovaná činnosť „Obnova závlahového hospodárstva SUPRO Marcelová, a.s.“ je činnosťou podľa § 16 ods. 6 písm. b) vodného zákona. 
Dňom podania žiadosti začalo správne konanie podľa § 16a ods. 1 vodného zákona.
	Verejnosť môže doručiť písomné stanovisko k projektovej dokumentácii k navrhovanej činnosti alebo k odbornému stanovisku poverenej osoby (VÚVH Bratislava)
orgánu štátnej vodnej správy 
do 10 dní od ich zverejnenia
na webovom sídle orgánu štátnej vodnej správy 
https://www.minv.sk/?informacia-pre-verejnost-364-2004
a na webovom sídle ministerstva	
http://www.minzp.sk/uradna-tabula/sekcia-vod/
Verejnosť sa doručením písomného stanoviska stáva účastníkom konania. 
Vaše písomné stanovisko je potrebné doručiť na Okresný úrad Nitra, odbor starostlivosti o životné prostredie, oddelenia štátnej správy vôd a vybraných zložiek životného prostredia kraja, Štefánikova tr. 69, 949 01 Nitra. 
Upozorňujeme, že sa na námietky a pripomienky po uvedenom termíne neprihliadne.